בקשת למחיקת כותרת התביעה. המשיב 1 הגיש תביעה בסדר דין מקוצר לפיצויים לפי סעיף 30א לחוק התקשורת (בזק ושידורים), התשמ"ב-1982, בגין משלוח 9 הודעות פרסומת. המשיב ביקש לחייב את המבקש בסכום של 1,000 ש"ח עבור כל הודעה שנשלחה אליו. המבקש טען כי תביעה לפי חוק הספאם אינה תביעה על סכום קצוב, שכן הפיצוי הקבוע בחוק ניתן לשיקול דעת ביהמ"ש לפי נסיבות המקרה.
נפסק – יש להורות על מחיקת כותרת הבקשה, שכן תביעת פיצויים לפי סעיף 30א לחוק אינה תביעה על סכום קצוב. הסעיף הרלבנטי קובע את סכום הפיצוי אותו רשאי לפסוק ביהמ"ש בשל הפרת הוראות החוק. מדובר בסכום הנתון להערכה לפי שיקול דעתו של ביהמ"ש, עד לסכום של 1,000 ש"ח ובהתאם לנסיבות כל מקרה.